Sarco device
O Sarco pod (ò Pegasos) o l'é un dispoxitivo ò machina ch'o consciscte inte unna capsula stampâ in 3D ch'a se peu destaccâ montâ in sce unna base ch'a contëgne un çilindro de azòto liquido coscì da moî pe suicidio pe mezo de asfixia con di gazzi inerti. "Sarco" l'é curto pe "sarcòfago".[1][2] O l'é deuvio in congiunçion de gazzi inerti (azòto) ch'o l'evita panico, senso de soffocaçion e de lutta primma de cazze inconscienti, conosciua comme resposta d'allarme ipercapnica[3]: 45 caxonâ da-a presensa de arta concentraçion de diòscido de carbònio into sangue.[3] O Sarco o l'é stæto inventou da-o promotô pe-a campagna de l'éutanaxia o Philip Nitschke into 2017. O Nitschke o l'à dito into 2021 che o l'à cercou e reçevuo do conseggio legâ in sce l'appægio e a seu legalitæ in Svissera.[4]
IstöiaModìfica
O Sarco o l'é unn'espanscion da mòrte ipòscica proveddua da-o deuvio de unna borsa da suicidio. Tente persoñe e no conscideran l'éutanaxia pe mezo da borsa da suicidio pe de raxoin estetiche, ò e se sentan claustrofòbiche drento de unna borsa. O Nitschke ô ciamma o "fattô da borsa de plastega".[5] O Sarco o provedde unna solution à queste obieçioin.
MeccanicheModìfica
Accesso a-o Sarco o vëgne controllou da un test online pe ammesuâ a salute mentâ. Se chi o l'applica o passa, o reçeive un còdixe d'accesso à un appægio Sarco ch'o fonçionnià pe 24 oe.[6]
Chi o deuvia o Sarco o peu scerne segge unna vista scuâ o transparente da-a capsula. A vista transparente a vëgne scernia se o dexidea de transportâ a machina inte un pòsto particulâ pe vedde unna çerta vista da-a machina.[7] L'inventô o credde che "quande ti meui o l'é de seguo un fattô importante".[6]
A capsula do Sarco a provedde un ammermâ rapido do livello de oscigeno intanto ch'a maintëgne livelli basci de dioscido de carbònio. À l'attivaçion, 4 litri (1.1 galloin americhen) de azòto liquido i caxoñan a cheita di livelli de oscigeno in scilensio à meno do 5% in meno de un menuto. Segondo o Nitschke, 'Chi l'occupa o sciacca o pomello e a capsula a l'é impia con l'azòto. O sentià un pöco de vertigine ma da lì à pöco o perdià fito a conoscensa pe dapeu moî'.[1]
Design e manifattuaModìfica
O design do dispoxitivo a l'é unna conlaboraçion intra o Nitschke e o designer industriâ Ollandeise o Alexander Bannink.
O Sarco o l'é stampou in 3D in seçioin ch'ammesuan 1,000 pe 500 pe 500 millimetri (39 pe 20 pe 20 die). O software do design o permette de creâ appægi de mesue despæge à segonda de dimenscioin do cliente. O Nitschke o l'ò dito che che o design o l'intende de pai quello de unna naviçella spaçiâ, pe dâ l'idea à chi â deuvia de sentise comme se i fessan un viægio into "grande otra".[8]
O Nitschke o l'à misso in cian de relasciâ o progetto do Sarco in open source pe-o 2019.[6]
ReaçioinModìfica
O Thaddeus Pope, un bioeticista da Scheua de lezze Mitchell Hamline, o l'à dito che a debattua in sciô Sarco a poeiva resurtâ inte unna neuva mainea de approciâ e opçioin de fin de vitta da parte di legislatoî, e o decciara che "Questo o poeiva ëse ciù grande o importante do mæximo Sarco" e che o Dr. Nitschke o l'é apreuvo à "inlustrâ e limitaçioin do modello medico and forsâ niatri à pensâghe."[9]
I critichi i l'an descrito o dispoxitivo comme "unna cammia à gazzo glorificâ", e atri i l'an montou de preoccupaçioin into reisego de rende o suicidio glamour,[10] e o porrieiva portâ à un "contagio de suicidi " ch'o pòsse inspiâ ciù suicidi.[11]
ReferenseModìfica
- ↑ 1,0 1,1 (EN) Nitschke's 'suicide machine' draws crowds at Amsterdam funeral fair, in sce theguardian.com, 15 arvî 2018. URL consultòu l'11 frevâ 2022.
- ↑ (EN) Caroline Overington, Philip Nitschke invents suicide capsule with 3D printer, in sce theaustralian.com.au, 25 novénbre 2017. URL consultòu l'11 frevâ 2022.
- ↑ 3,0 3,1 (EN) Philip Nitschke e Fiona Stewart, Hypoxic Death and the Exit bag, in The Peaceful Pill Handbook, Exit International US Limited, 2016, ISBN 1-541-05115-7.
- ↑ (EN) Clare O'Dea, Sarco suicide capsule hopes to enter Switzerland, in sce swissinfo.ch, 11 dexénbre 2021. URL consultòu o 12 frevâ 2022.
- ↑ (EN) Nicole Goodkind, Meet the Elon Musk of Assisted Suicide, Whose Machine Lets You Kill Yourself Anywhere, in sce newsweek.com. URL consultòu l'11 frevâ 2022.
- ↑ 6,0 6,1 6,2 (EN) Philip Nitschke, Here's Why I Invented A 'Death Machine' That Lets People Take Their Own Lives, in sce huffpost.com, 4 màzzo 2018. URL consultòu l'11 frevâ 2022.
- ↑ (EN) Marjolein de Jong, An Australian Doctor Built a Machine That Helps People Die, in sce vice.com, 6 dexénbre 2017. URL consultòu l'11 frevâ 2022.
- ↑ (EN) Amanda Erickson, An euthanasia expert just unveiled his ‘suicide machine’ at an Amsterdam funeral fair, in sce washingtonpost.com, 15 arvî 2018. URL consultòu l'11 frevâ 2022.
- ↑ (EN) A 3-D Printed Pod Inflames the Assisted Suicide Debate, in sce nytimes.com, 16 dexénbre 2021. URL consultòu l'11 frevâ 2022.
- ↑ (EN) Anthony Cuthbertson, Suicide machine that could be controlled by the blink of an eye sparks euthanasia debate, in sce independent.co.uk, 17 arvî 2018. URL consultòu l'11 frevâ 2022.
- ↑ (EN) Julian Mark, In the works for years, a suicide machine will soon be tested in Switzerland, in sce washingtonpost.com, 9 dexénbre 2021. URL consultòu l'11 frevâ 2022.
Link esterniModìfica
- Sito offiçiâ (in ingleise)
eng_Latn lij_Latn srd_Latn lij_Latn lij_Latn lij_Latn lij_Latn lij_Latn srd_Latn lij_Latn lij_Latn lij_Latn srd_Latn lij_Latn lij_Latn swe_Latn eng_Latn lij_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn srd_Latn lij_Latn